Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 1795

c) A két félkör alakú érmét összeillesztve a bal oldali érme hátlapján fent két sorban a „LORÁNTFFY”, „ZSUZSANNA” felirat, középső részén Lorántffy Zsuzsanna címere, az alatt két sorban Lorántffy Zsuzsanna születésének és halálának dátuma „1600—” és „1660” található. A jobb oldali érme hátlapján fent a kollégium szó rövidítése, a „KOLL” felirat olvasható, középen a sárospataki kollégium címere látható, az alatt a „SÁROSPATAK” felirat és a kollégium megalapításának éve, „1531” olvasható. A két érme hátlapját egymáshoz illesztve középen a Lorántffy-loggia egyik oszlopa látható, a bal oldali érme felső részén a Nap motívum, míg a jobb oldali érme felső részén a Hold motívum található.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes